Gerard Deulofeu

Gerard Deulofeu Lázaro (sündinud 13. märtsil 1994 Riudareneses) on Hispaania jalgpallur. Ta mängib Itaalia kõrgliiga klubis Udinese. Tema mängupositsioon on ründaja, kuid ta võib mängida ka äärepoolkaitsjana mõlemal äärel.

Ta alustas klubikarjääri kodumaal Barcelonas, mille noorteakadeemiaga liitus ta 2003. aastal. Debüüdi klubi esindusmeeskonnas tegi ta 2012. aastal.

2013. aasta juulis läks ta laenule Inglismaa kõrgliiga klubisse Everton. Hooajal 2013–14	lõi ta Inglismaa kõrgliigas kolm väravat. Hooaja 2014–15	veetis ta laenul Hispaania kõrgliigas Sevilla, misjärel mängis järgmise poolteist aastat taas Evertoni ridades. Hooaja 2016–17 mängis ta laenul Itaalia kõrgliigas Milan. Hooaja 2017–18 esimesel poolel mängis ta taas Barcelonas ning lõi 21. oktoobril mängus Málaga vastu oma esimese värava Barcelona ridades.

2018. aasta jaanuaris läks ta laenule Inglismaa kõrgliiga klubisse Watford."Agreement with Watford for Deulofeu loan move". fcbarcelona.com. 29.1.2018. Vaadatud 24.1.2019 Esimese värava lõi ta klubi meeskonnas 5. veebruaril, kui Chelsea alistati koguni 4:1. 2018. aasta juunis sõlmis ta Watfordiga püsiva lepingu."Watford sign Deulofeu from Barcelona for €13m". Goal.com. 11.6.2018. Vaadatud 24.1.2019 Hooajal 2018–19 lõi ta Inglismaa kõrgliigas 10 väravat. 2020. aasta oktoobris läks ta üheks hooajaks laenule Udinesesse.

2012. aastal tuli Deulofeu Hispaania kuni 19-aastaste koondisega omavanuste Euroopa meistriks. Ta lõi turniiril kolm väravat ja valiti turniiri parimaks mängijaks. Debüüdi Hispaania jalgpallikoondises tegi ta 30. mail 2014 sõprusmängus Boliivia jalgpallikoondise vastu. Esimese värava lõi ta koondise särgis 28. märtsil 2017 sõprusmängus Prantsusmaa vastu.

 Viited 

 Välislingid 

Kategooria:Hispaania jalgpallurid
Kategooria:FC Barcelona mängijad
Kategooria:Everton FC mängijad
Kategooria:Sevilla FC mängijad
Kategooria:AC Milani mängijad
Kategooria:Watford FC jalgpallurid
Kategooria:Udinese Calcio mängijad
Kategooria:La Liga mängijad
Kategooria:Serie A mängijad
Kategooria:Premier League'i mängijad
Kategooria:Sündinud 1994